དབུལ་ཕོངས་ཀྱི་མི་འབོར་དང་དབུལ་ཕོངས་ས་ཁུལ་རྒྱལ་ཡོངས་དང་མཉམ་དུ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་སུ་སླེབས་པར་འཇུག་རྒྱུ་ནི་ང་ཚོའི་ཏང་གི་གཟི་བརྗིད་ལྡན་པའི་ཁས་ལེན་ཡིན།ཏང་ཡོངས་དང་རྒྱལ་ཡོངས་སྤྱི་ཚོགས་ཡོངས་ཀྱི་སྟོབས་ཤུགས་སྐུལ་སློང་བྱས་ཏེ་དབུལ་སྐྱོར་གནད་འཁེལ་དང་།དབུལ་ཐར་གནད་འཁེལ་མཐའ་འཁྱོངས་ཡོང་བ་བྱས་ཏེ།ཀྲུང་དབྱང་གིས་ཞིང་ཆེན་ལ་གཅིག་གྱུར་འཆར་འགོད་དང་།ཞིང་ཆེན་གྱིས་གྲོང་ཁྱེར་དང་རྫོང་གིས་དོན་འཁྱོལ་དམ་འཛིན་བྱེད་པར་སྤྱི་ཁྱབ་འགན་འཁུར་བའི་ལས་ཀའི་ལམ་ལུགས་རྒྱུན་འཁྱོངས་བྱས་ཏེ།ཏང་སྲིད་ཀྱི་འགོ་ཁྲིད་དང་པོས་སྤྱི་འགན་འཁུར་བའི་འགན་འཁྲིའི་ལམ་ལུགས་ཤུགས་ཆེར་གཏོང་བ་དང་།དབུལ་སྐྱོར་ཆེན་པོའི་གནས་སྟངས་རྒྱུན་འཁྱོངས་དང་།དབུལ་སྐྱོར་དང་།བློ་སྐྱོར།རིག་སྐྱོར་ཕན་ཚུན་ཟུང་འབྲེལ་བྱ་རྒྱུ་ནན་གྱིས་བཟུང་སྟེ་ཤར་ནུབ་རྒྱུད་ཀྱི་དབུལ་སྐྱོར་གཞོགས་འདེགས་ལག་བསྟར་གཏིང་ཟབ་དང་།ས་ཁུལ་ཤིན་ཏུ་དབུལ་པོའི་རིགས་དབུལ་སྒྲོལ་གྱི་ལས་འགན་གཙོ་གནད་འགག་སྒྲོལ་བྱས་ནས་ཉིས་སྟོང་ཉི་ཤུ་ལོའི་བར་དུ་རང་རྒྱལ་གྱི་དེང་སྤྱོད་ཀྱི་ཚད་གཞིའི་འོག་གི་གྲོང་གསེབ་ཀྱི་དབུལ་ཕོངས་མི་འབོར་རྣམས་དབུལ་བྲལ་མངོན་འགྱུར་ཡོང་བར་ཁག་ཐེག་དང་།དབུལ་ཕོངས་རྫོང་ཡོངས་ཀྱིས་དབུལ་ཕོངས་ཀྱི་ཞྭ་མོ་ཕུད་དེ་ས་ཁོངས་རང་བཞིན་གྱི་ཁྱོན་ཡོངས་ཀྱི་དབུལ་ཕོངས་ཀྱི་གནད་དོན་ཐག་བཅད་ནས་དངོས་གནས་དབུལ་བོ་ཡིན་པ་སྒྲོལ་བ་དང་།དབུལ་ཐར་དངོས་སུ་ཡོང་བ་བྱ་དགོས།